मंत्री ने बताया कि श्रीलंका पर्यटन संवर्धन ब्यूरो (एसएलटीपीबी) फिलहाल इस योजना पर काम कर रहा है और इस प्रस्ताव को आगंतुकों के लिए ऑफ सीजन के महीनों में यानी कि अक्टूबर से नवंबर और मार्च से अप्रैल के बीच लागू किया जा सकता है। इसके अलावा, अमृतुंगा ने कहा कि सरकार कम लागत वाले पैकेज पर्यटकों को प्रदान करने के लिए एयरलाइंस, टूर ऑपरेटर और होटलों के साथ भी बातचीत कर रही है। बता दें कि श्रीलंका का पर्यटन उद्योग की हालत एक समय में बेहद खराब थी लेकिन अब यह देश दुनिया के प्रमुख पर्यटन स्थलों में से एक है। पिछले साल की समान समय की तुलना में 2018 के जून तक श्रीलंका के पर्यटकों में 15.3 प्रतिशत का इजाफा हुआ है।